Մանկաբարձ-գինեկոլոգի նշանակած երկու դեղերն էլ 2014 թվականի օգոստոսի 1-ից հանվել են ազատ վաճառքից և հիվանդներին տրամադրվում են միայն բժշկի դեղատոմսի հիման վրա: Դիտարկմանը, թե նման պարագայում ինչպես են ամուսինները կարողացել դրանք ձեռք բերել առանց դեղատոմսի, գինեկոլոգն ասաց, որ դեղատան աշխատակցին հեռախոսով է ասել. «Բայց հիմա այնպիսի իրավիճակ է, որ դեղատոմս կարող ենք գրել, կարող ենք՝ չգրել: Էդ դեղատոմսերի հարցը հիմա կարող է օրակարգից դուրս գա: Դե, էն ժամանակ էլ էր տենց խառը, դա ամսի 23-ին էր: Դուք գիտեի՞ք մի ժամ հետո ձեզ հետ ինչ է լինելու, ես չգիտեի: Ենթադրենք բժիշկը դուրս չի գրել դեղատոմսը, թող լինի բժիշկը մեղավոր է այն չափով, որ ինքը դեղատոմս չի գրել: Եթե բժիշկը խորհուրդ է տվել գնալ մոտակա դեղատուն, թող բժիշկը մեղավոր լինի այդ չափով: Ուրիշ մեղավորություն ես այս դեպքում չեմ տեսնում»,-ասաց Մերի Թադևոսյանը: